கேள்வி: எடுவின் ஆல்பிரெடு ஓல்ம்சு - பயில்நிலை வானியலாளர் பற்றி தகவல் சொல்.
பதில்: இவர் 1839 இல் யார்க்சயரில் உள்ள செபீல்டு பிறந்தார். பிறகு இலண்டன் இவர் இடம்பெயர்ந்தர். இங்கு கண்ணாடிக் குவளை விற்பனையாளராகப் பணிபுரிந்தார். வடக்கு இலண்டனில் உள்ள ஆர்ன்சே இரைசில் வாழ்ந்துவந்த போது, இவர் தானே செய்த 12 அங்குல துளை (ஒளியியல்) தெறிப்புவகைத் தொலைநோக்கி வழியாக வானியல் நோக்கீடுகளை மேற்கொண்டார். ஓல்ம்சு பிரித்தானிய வானியல் கழகத்துக்கும் ''ஆங்கிலேய இயக்கவியலும் அறிவியல் உலகமும்'' எனும் இதழுக்கும் தொடர்ந்து கட்டுரைகளை அளித்துவந்தார். ''ஆங்கிலேய இயக்கவியல்'' இதழுக்கு பயில்நிலை வானியலாளர்களின் கருத்துரைகளைத் திறனாய்வு செய்து இவர் எழுதிய கடிதங்கள் மிகவும் பாரட்டப்பட்டன. சில வேளைகளில் இவை கருத்து முரண்பாடுகளுக்கும் உள்ளாகின. குறிப்பாக இவர் ஒரே விலையுள்ள ஒளி முறிவு வகைத் தொலைநோக்கிகளை விட ஒளித்தெறிப்புவகத் தொலைநோக்கிகளையே பயன்படுத்தவேண்டும் என வாதிட்டார்.